Prantsusmaa jalgpallikoondis

Prantsusmaa jalgpallikoondis on Prantsusmaa jalgpalliliidu esindusmeeskond, mis esindab Prantsusmaad rahvusvahelistel jalgpallivõistlustel.

Prantsusmaa on tulnud kahel korral maailmameistriks (1998, 2018) ning Euroopa meistriks (1984, 2000). Samuti on kahel korral võidetud FIFA konföderatsioonide karikas (2001, 2003). Prantsusmaa oli üks neljast Euroopa riigist, mis osales 1930. aastal esimestel maailmameistrivõistlustel. Prantsusmaa üks peamiseid rivaale on olnud naaberriik Itaalia.

Jalgpallikoondise koduväljak on Saint-Denis's asuv Stade de France. Rahvuskoondise peatreener on 2012. aastast Didier Deschamps. Koondise hüüdnimi on Les Bleus (Sinised).

 Ajalugu
Prantsusmaa pidas oma esimese ametliku maavõistluse 1904. aastal Belgiaga (3:3) Brüsselis ja oli samal aastal üks FIFA asutajaid. Prantslane Jules Rimet oli kaks aastakümmet hiljem MM-võistluste algataja, tema kaasmaalased Gabriel Hanot ja Henri Delaunay kutsusid ellu klubide meistrite sarja ja koondiste EM-võistlused. Ent prantslased pole olnud vaid organisaatorid ja eestvedajad, võidetud on ka kõikvõimalikke tiitlid.

Prantsuse jalgpalliliit loodi 1918 ning kaksteist aastat hiljem läksid prantslased ajalukku esimeste MM-võistluste esimese mängu osalistena, kui Montevideos võideti Mehhiko 4:1. Kahel esimesel MM-il prantslastel siiski avaringist kaugemale jõuda ei õnnestunud, 1938 kodus kaotati teises ringis Itaalia koondisele.

Tõsist jõudu kujutas Prantsusmaa koondis endast maailmaareenil esimest korda 1958. aastal. Väravakuningate Raymond Kopa ja Just Fontaine'i toel jõuti Rootsis välja poolfinaali, kus kaotati hilisemale maailmameistrile Brasiiliale 2:5. Pronksimängus alistati Saksamaa LV 6:3. Kuues mängus lõid prantslased kokku 23 väravat.

1960. aastatel ja 1970. aastate alguses oli Prantsuse jalgpall madalseisus, kuid 1978 mängite end üle pika aja taas MM-i finaalturniirile. Alagrupist küll edasi ei pääsetud, kuid sirgumas oli uus tippmängijate põlvkond eesotsas poolkaitsja Michel Platiniga. Järgmised kaheksa aastat oli Prantsusmaa kõigil tippturniiridel favoriitide seas. 

1980. aasta EM-i valikturniiril jäädi oma grupis napilt Tšehhoslovakkia järel teiseks, kuid 1982. aasta MM-il viis Michel Hidalgo meeskonna poolfinaali. MM-i kõigi aegade esimeses penaltiseerias kaotasid prantslased Saksamaale. Platini karjääri triumfiks kujunes 1984. aasta EM, kus ta lõi viies mängus kokku üheksa väravat ning Prantsusmaa krooniti kodupubliku silme all Euroopa meistriks. Platini ajajärgu viimaseks kõrgpunktiks jäi 1986. aasta MM Mehhikos, kus prantslased edenesid taas poolfinaali ja kaotasid seal Saksamaale.

1988. aasta EM-il ja 1990. aasta MM-il prantslased valikmängudest kaugemale ei jõudnud, 1992. aasta EM-il jäädi pidama alagrupis ja 1994. aasta MM-ist tuli eemale jääda.

Uut tõusu ennustas 1996. aasta EM Inglismaal, kus uut verd saanud koondis eesotsas Marcel Desailly ja Zinédine Zidane'iga mängis end poolfinaali, ning penaltiloteriis jäädi alla Tšehhile. Triumf saabus kodusel MM-il 1998. aastal, kui Prantsusmaast sai jalgpalliajaloo seitsmes maailmameister. Finaalis alistati muljetavaldava skooriga 3:0 Brasiiliat. Kaks väravat lõi Zinédine Zidane ja ühe Emmanuel Petit.

Euro 2000 finaalturniir oli prantslastele paras katsumus, kuid tugevaid soosib ka õnn ning David Trézéguet' kuldne värav finaalis Itaalia võrku kindlustas Prantsusmaale teise EM-tiitli.

2002. aasta maailmameistrivõistluste esimeses alagrupimängus kaotas Prantsusmaa 0:1 Senegalile, mida peetakse üheks suurimaks üllatuseks maailmameistrivõistluste ajaloos. Prantsusmaa ei pääsenud lõpuks alagrupist edasi ega löönud ühtegi väravat.

2004. aasta Euroopa meistrivõistlustel kaotati veerandfinaalis hilisemale võitjale Kreekale. Seejärel sai Prantsusmaa koondise peatreeneriks Raymond Domenech.

pisi|Zinedine Zidane 2006. aasta maailmameistrivõistlustel
2006. aasta maailmameistrivõistluste esimeses kahes alagrupimängus viigistati Šveitsi ja Lõuna-Koreaga. Edasipääs veerandfinaali kindlustati alagrupi viimases mängus Togoga. Seejärel alistati Zidane'i ja Thierry Henry toel kaheksandikfinaalis Hispaania, veerandfinaalis valitsev maailmameister Brasiilia ja poolfinaalis Portugal. Finaalis kaotati penaltiseeria järel Itaaliale. Pärast turniiri lõpetasid karjääri teiste seas Zidane ja koondise väravavaht Fabien Barthez.

2008. aasta Euroopa meistrivõistlustel satuti surmagruppi koos Itaalia ja Hollandi. Prantsusmaa viigistas esimese mängu Rumeeniaga ning kaotas kaks ülejäänud mängu ja langes välja. Prantslaste ainsa värava lõi sellel turniiril teises alagrupimängus Hollandile Henry. Võistluste järel lõpetasid koondisekarjääri Lilian Thuram, Claude Makélélé ja Willy Sagnol.

2010. aasta maailmameistrivõistlustel ei jõutud alagrupist edasi. Lisaks olid koondisel sel ajal paljud sisetülisid. Pärast maailmameistrivõistlusi astus tagasi Prantsusmaa jalgpalliliidu president Jean-Pierre Escalettes ja senine peatreener Domenech vallandati. Seejärel määrati peatreeneriks Laurent Blanc.

2012. aasta Euroopa meistrivõistlustel jõuti veerandfinaali, kus kaotati hilisemale võitjale Hispaaniale. Euroopa meistrivõistluste järel asus Prantsusmaa peatreeneriks Didier Deschamps.

2014. aasta maailmameistrivõistlustel kaotati veerandfinaalis hilisemale võitjale Saksamaale.

2016. aasta Euroopa meistrivõistlustel oli Prantsusmaa võõrustavaks riigiks. Riigi jalgpallikoondis jõudis finaali, kuid kaotas seal tulemusega 0:1 Portugalile.

2018. aastal tuli Prantsusmaa teist korda maailmameistrks.

2021. aasta Euroopa meistrivõistlustel kaotati 1/8 finaalis penaltitega Šveitsile.

Prantsusmaa rahvusvahelistel suurturniiridel

Jalgpalli maailmameistrivõistlused
AastaVoorKohtwidth=25width=25width=25width=25width=25width=25 1930Alagrupiturniir7.310243 19341. voor9.100123 1938Veerandfinaal6.210144 1950Ei kvalifitseerunud 1954Alagrupiturniir11.210133 19583. koht3.64022315 1962Ei kvalifitseerunud 1966Alagrupiturniir13.301225 1970Ei kvalifitseerunud 1974 1978Alagrupiturniir12.310255 19824. koht4.73221612 19863. koht3.7421126 1990Ei kvalifitseerunud 1994 1998Võitjad1.7610152  2002Alagrupiturniir28.301203 20062. koht2.743093 2010Alagrupiturniir29.301214 2014Veerandfinaal7.5311103 2018Võitjad1.7610146 2022Kokku15/21Kahekordne maailmameister6533131911977

Euroopa meistrivõistlused
Saavutused Euroopa meistrivõistlustelAastaVoorKohtwidth=25width=25width=25width=25width=25width=25 19604. koht4.200247 1964Ei kvalifitseerunud 1968 1972 1976 1980 1984Meistrid1.5500144 1988Ei kvalifitseerunud 1992Alagrupiturniir6.302123 1996Poolfinaal4.523052  2000Meistrid1.6501137 2004Veerandfinaal6.421175  2008Alagrupiturniir15.301216  2012Veerandfinaal8.411235 2016Finaal2.7511135Kokku9/15Kaks meistritiitlit39209106244

Praegune meeskond
Prantsusmaa koondis 2020. aasta Euroopa meistrivõistlustel.

 Peatreenerid 

 Henri Guérin (1964–1966)
 José Arribas ja Jean Snella(1966)
 Just Fontaine (1967)
 Louis Dugauguez (1967–1968)
 Georges Boulogne (1969–1973)
 István Kovács (1973–1975)
 Michel Hidalgo (1976–1984)
 Henri Michel (1984–1988)

 Michel Platini (1988–1992)
 Gérard Houllier (1992–1993)
 Aimé Jacquet (1994–1998)
 Roger Lemerre (1998–2002)
 Jacques Santini (2002–2004)
 Raymond Domenech (2004–2010)
 Laurent Blanc (2010–2012)
 Didier Deschamps (2012–)

 Mängud Eesti koondise vastu 
ToimumisaegMängupaikVõistlusTulemusVäravalööjad1.5. juuni 2012MMArena, Le ManssõprusmängPrantsusmaa – Eesti 4:0

 Vaata ka 
 Prantsusmaa naiste jalgpallikoondis
 Prantsusmaa jalgpallikoondis 1998. aasta jalgpalli maailmameistrivõistlustel
 Prantsusmaa jalgpallikoondis 2002. aasta jalgpalli maailmameistrivõistlustel
 Prantsusmaa jalgpallikoondis 2004. aasta Euroopa jalgpallimeistrivõistlustel
 Prantsusmaa jalgpallikoondis 2006. aasta jalgpalli maailmameistrivõistlustel
  Prantsusmaa jalgpallikoondis 2014. aasta jalgpalli maailmameistrivõistlustel

 Välislingid 
Prantsusmaa jalgpalliliit

Kategooria:Euroopa jalgpallikoondised